cyanic-selkie/wikianc huggingface dataset:
Tyholmen
Adkomst med båt
De lokale rutebåtene legger til på Tyholmen. Herfra går båtruter hver halvtime til Kolbjørnsvik på Hisøy og Skilsø på Tromøy. I sommersesongen går det flere avganger daglig ferje til Merdø. Arendal gjestehavn for fritidsflåten ligger utenfor Arendal gamle rådhus og har høy standard.
Kenyansk shilling
Kenyansk shilling ble innført i 1966 og erstattet da øst-afrikansk shilling.
Mynter
Da valutaen ble innført i 1966 var de første myntene på 5, 10, 25 og 50 cent samt 1 og 2 shilling. 25 cent og 2-shillingmyntene gikk ut av bruk i henholdsvis 1969 og 1971. I 1985 ble 5-shillingmynten innført, etterfulgt av 10-shillingmynten i 1994 og 20-shillingmynten i 1998.
Myntene som er i bruk i dag er 50 cent og 1 shilling i rustfritt stål og to-metallmynter av 5, 10 og 20 shilling.
Sedler
I 1966 ble sedler på 5, 10, 20, 50 og 100 shilling lansert. 5-shillingsedlene ble erstattet av mynter i 1985 og det samme skjedde med 10- og 20-shillingsedlene i henholdsvis 1994 og 1998. I 1986 ble 200-shillingsedlene innført, etterfulgt av 500 shilling i 1988 og 1000 shilling i 1994.
På samme måte som med myntene var Jomo Kenyatta motiv for de første sedlene frem til 1978. Det ble erstattet med Daniel arap Mois portrett i 1980. I 2003 da Mwai Kibaki ble ny president etter Moi ble 5, 10 og 20 shilling sedlene fra 1978 serien med Kenyattas motiv som hadde vært i opplag sluppet og sirkulerte i en periode. En ny seddelserie ble deretter introdusert, med Kenyatta på 50-, 100-, 500- og 1000-shillingsedlene.
Anno 1980
Anno 1980 er den første soloplaten til Helge Borglund, mest kjent fra plateserien Frem fra Glemselen sammen med Rita Engebretsen. Platen kom ut i 1980, og etter å ha sunget da ni plater med skillingsviser i «Frem fra Glemselen»-serien, overrasket Borglund sine lyttere med å gi ut et fullstendig nytt materiale. En del kritikk kom i etterkant av denne platen, lytterne kjente ikke «sin» Helge Borglund igjen, og det ble ingen umiddelbar suksess. Musikken til platen var skrevet av Jørn Kolsrud med tekster av Alf Simensen.
Liste over ICAO-flyselskapskoder (R)
Referanser
Lista e IATA Airline Codes Zoznam kódov leteckých spoločnosti IATA IATA航空公司代码
I’d Rather Have Jesus
«I'd Rather Have Jesus» er en amerikansk salme.
I 1932 komponerte George Beverly Shea melodien, teksten var skrevet av Rhea A. Miller, hustruen til Dr. Howard Miller, senere general superintendent i Church of the Nazarene.
I sin bok How Sweet the Sound forteller Shea historien om sin rolle i «I'd Rather Have Jesus»:
Jeg fant meg selv synge ordene i en melodi som uttrykte følelsene til mitt hjerte».
Norsk versjon
Det er skrevet en norsk tekst til sangen. Den norske tittelen er «Jeg vil heller ha Jesus».
Måsøya
Måsøya (nordsamisk: Muosáidsuolu, kvensk: Moseija) er ei øy og fra gammelt av tidligere kommunesenter i Måsøy kommune i Troms og Finnmark. Måsøya ligger øst for Havøysund og vest for Magerøya.
På Måsøya ligger fiskeværet Måsøy, med i underkant av 40 innbyggere. Øya var i tidligere tider kommunesenter, og den ga navnet til Måsøy kommune. Salmedikter Magnus Brostrup Landstad ble født på Måsøya. En villreinstamme på rundt 40 dyr holder til på øya. Tidligere var det også beboelse i Roren, Skjåvika og Larsvika, men nå bor det folk kun i Østervågen og Vestervågen. Hovednæringen på øya er fiskeri. I Østervågen finnes hurtigbåtkai og butikk med post i butikk. Grunnskole var det fram til 2016.
Det er hurtigbåtforbindelse fra Måsøya til kommunesenteretet Havøysund, nærmeste by Honningsvåg og Hammerfest.
Klaus Schroeder
Klaus Schroeder (født 16. oktober 1949 i Lübeck-Travemünde) er en tysk statsviter og samtidshistoriker, som leder forskningsforbundet SED-staten og Arbeitsstelle Politik und Technik ved Freie Universität Berlin. Schroeder underviser også som professor ved Otto-Suhr instituttet.
Herkuleshubro
Herkuleshubro (Nyctaetus shelleyi) er en ugle i slekten Bubo. Det er den største skoguglen i Afrika, men den er sjelden og dårlig dokumentert.
Habitat og utbredelse
Man kjenner spredte forekomster fra Sierra Leone til nordlige del av Den demokratiske republikken Kongo og er kjent fra følgende steder:
Levevis
Ettersom den er en av de dårligst kjente ugler i Afrika, er økologi og levevis for det meste ukjent. Den har blitt observert både inne i skoger, i skogkant og i lysninger. Man har heller ikke dokumentert kallingen til Herkuleshubro, noe som også kan være grunnen til at det er få rapporter.
Herkuleshubro er den største skogsugla i Afrika, derfor trenger den store områder med god kvalitet, noe som gjør at den har mindre utbredelse, trolig under 10 000 individer. Skogene i Øvre Guinea ryddes i stor fart og det samme vil trolig skje med skogene i Kamerun og mye av Sentral-Afrika de neste årene. Man trenger derfor raskt en mer detaljert oversikt over artens situasjon.
Inge Johansen
Inge Johannes Tjernes Johansen (født 21. mai 1928 i Gjerpen, nå Skien, død 5. desember 2018 ) var en norsk sivilingeniør og professor på Norges tekniske høgskole (NTH). Han var rektor ved NTH i perioden 1976–1984 og styreformann i Statoil fra 1984 til 1988.
Bakgrunn, utdannelse
Inge Johansen ble født i Gjerpen; faren var elektriker og moren husmor.
Han tok eksamen på Norges tekniske høgskole (NTH, senere NTNU), Elektroteknisk avdeling, linjen for sterkstrømteknikk i 1952 og i 1957 tok han doktorgraden på avhandlingen En undersøkelse av vandrebølgers inntrengning i transformatorviklinger, spesielt med henblikk på den rolle viklingens induktive kopling spiller.
Karriere
Etter å ha fullført sivilingeniørutdanningen var han knyttet til NTH som vitenskapelig assistent og høgskolestipendiat til 1955. Deretter arbeidet han som transformatorkonstruktør og utviklingsingeniør ved ⅍ Per Kure, Oslo og ASEA i Sverige i to år. Fra 1959 var han «visiting lecturer» ved Carnegie Institute of Technology og Massachusetts Institute of Technology. Fra 1959 til 1985 var han professor ved NTH i høyspenningsteknologi. Som elkraftprofessor var han instrumentell i å samle tre institutter innen elkraft til Institutt for elkraftteknikk, som også er dagens navn på instituttet. I 1976-1984 var han rektor ved NTH og var deretter administrerende direktør i Norges Teknisk-Naturvitenskapelige Forskningsråd i 1985–1989. I 1990–1995 var han professor II ved NTH.
Han var styreformann i Statoil fra 1984 til 1988. Dette var en periode da teknologiutviklingen i landet var stor, og olje- og gassnæringen var i sterk vekst. Johansens kompetanse innenfor hele energifeltet var viktig for energinasjonen Norge og den omstillingen landet trengte. Han tok også initiativ til å fremme bedriftsetableringer og fikk sammen med partnere i Trondheim kommune, Vassdrags- og Havnelaboratoriet og Distriktenes Utviklingsfond etablert Trondheims første innovasjonsmiljø, ASEV (AS Etablerings- og Virksomhetsutvikling).
Sørum kirke (Gran)
Sørum kirke (tidligere kalt Sørum kapell ) er en kirke fra 1861 på Bjoneroa i Gran kommune, Innlandet fylke. Kirken er bygget i laftet tømmer og har 280 plasser. Adkomst er via fylkesvei 245.
Pipeorgel fra Eystein Gangfløt, Fredrikstad, bygget i 1978.
National Enquirer
National Enquirer er en amerikansk tabloidavis som i USA karakteriseres som «supermarkedtabloid» ettersom avisene distribueres nasjonalt i de store supermarkedene. Avisen eies av American Media Inc. Avisen ble grunnlagt i 1926 og har gjennomgått en rekke endringer i årenes løp og oppfattes i dag som en avis som prioriterer enkle kjendisnyheter og skandaler.
National Enquirer anerkjenner åpent at avisen vil betale for tips for nyheter, en praksis som seriøse aviser i USA fnyser av. Minst én prominent historie, knyttet til saken om kidnappingen av den 14 år gamle Elizabeth Smart i 2004, måtte trekkes tilbake da det ble avslørt at to informanter hadde fabrikkert falsk informasjon. Begge informantene hadde blitt betalt en større sum for historien.
Tabloidavisen har slitt med minkende opplag grunnet konkurranse fra andre fargesprakende tabloidutgivelser. Per 2010 solgte National Enquirer for 3,49 dollar i løssalg i USA, mens abonnement var 1,90 dollar per utgivelse for 52 utgaver, og 2,40 dollar for 26.
Knallgode låter
Knallgode låter er det andre soloalbumet til Rita Engebretsen kjent fra plateserien Frem fra Glemselen hvor hun synger sammen med Helge Borglund. På dette albumet var det mest oversatte amerikanske slagermelodier, men også norske klassikere som Arne Bendiksens «I dag har jeg brent mine kjærlighetsbrev» og norsk versjon av svenske «Åpne landskap». Platen ble utgitt av Arne Bendiksen i 1987 på selskapet Gary Helders Trading. Platen fikk litt omtale i media og ukeblad, og solgte rundt 5000 eksemplarer. Dette var den siste platen fra Rita Engebretsen på 10 år.
«Frem fra glemselen»-serien ble lagt død av PolyGram Records etter utgivelsen av Frem fra Glemselen kap.17, og Rita Engebretsen forsvant fra rampelyset før hun i 1997 dukket opp igjen med Frem fra Glemselen kap.18 – fortsettelsen – sammen med Helge Borglund. «Knallgode låter» ble re-utgitt i 2008 både som CD og MP3, men sporlisten ble fullstendig mikset, så en del forvirring forekom.
Samveldelekene 1994
Samveldelekene 1994. Lekene, Commonwealth Games i 1994 var de femtende samveldelekene. De fire første lekene (1930–1954) het de britiske imperielekene (British Empire Games) de neste fire (1958–1970) het British Empire and Commonwealth Games og lekene i 1974 og 78 het British Commonwealth Games.
Lekene i 1994 ble arrangert i Victoria i Britisk Columbia i Canada i perioden 18. til 28. august 1994. Det var fjerde gangen som lekene ble arrangert i Canada. Det var 2557 utøvere fra 63 nasjoner som deltok i tolv sporter. Lekene ble åpnet av Elizabeth II. Australia ble beste nasjon med 88 gullmedaljer foran Canada med 41.
Deltakende nasjoner
Det var 63 nasjoner/land/lag som deltok i lekene i 1994
Tour (golf)
En tour er i golf en fastsatt serie av turneringer gjennom en sesong. Det finnes over 20 forskjellige profesjonelle tourer, hovedsakelig organisert etter geografi, i tillegg til flere tourer for amatører. Hver tour arrangeres av en organisasjon (ofte kalt en PGA) som er ansvarlig for å sette i stand turneringer, finne sponsorer og vedta og håndheve bestemmelser for touren. De største tourene har en turnering nesten hver eneste uke gjennom en sesong som varer det meste av året.
Hver tour har «medlemmer» som har rett til å spille i så mange turneringer de måtte ønske. En golfspiller kan bli medlem av en ledende tour ved å lykkes i en inngangsturnering, vanligvis kalt en kvalifiseringsskole (qualifying school); eller ved å oppnå et bestemt resultat i en av tourens turneringer ved å delta som invitert spiller; eller, mye sjeldnere, ved å oppnå store prestasjoner på andre tourer, som gjør dem ønskverdige medlemmer. Medlemskap på noen mindre kjente tourer er åpent for alle registrerte profesjonelle golfspillere som betaler inngangspenger.
Det er enorme forskjeller i de økonomiske belønningene på de forskjellige golftourene, slik at spillere på en av de mindre kjente tourene alltid streber etter å rykke opp på neste nivå. PGA-touren, som er det høyeste sjiktet i USA, utlover nesten hundre ganger mer premierpenger hver sesong enn en tour på det tredje nivå. Hierarkiet i økonomisk lønnsomhet er slik:
Rekkefølgen blant de tre siste har vekslet seg i mellom, delvis på grunn av valutakurser. Med delvis unntak av Ladies European Tour og LPGA of Japan Tour er alle de andre tourene i realiteten «kvalifiseringstourer»: spillere som lykkes vil flytte til en tour med høyere prestisjenivå så snart de får anledning.
Medlemmer av International Federation of PGA Tours
International Federation of PGA Tours er fagorganisasjonen til de viktigste tourene for profesjonelle herrer, med seks medlemstourer:
Disse seks tourene godkjenner verdensrankingen i golf.
Andre tourer for herrer
Under dette nivået gir ikke tourene poeng til verdensrankingen, og premiepengene er på et slikt nivå at kun et fåtall av spillerne, eller kanskje ingen av dem, tjener nok til kun å spille på den ene touren. Noen av golferne spiller på andre tourer når de har anledning, mens andre er klubbproer eller golfinstruktører som spiller turneringsgolf på deltid.
Seniortourer
Herregolfere over 50 år kan delta i seniorturneringer. Golf er unik blant idretter fordi den har prestisjetunge og lukrative konkurranser for denne aldersgruppen. Nesten alle berømte golfere som er kvalifisert til å delta i disse konkurransene har valgt å gjøre det, med mindre de ikke har anledning av helseårsaker. Flere seniorspillere tjener mer enn en million dollar i premiepenger hver sesong, og når sponsorinntekter og andre forretningsavtaler medregnes tjener de beste seniorspillerne like mye som enhver spiller på PGA-touren (bortsett fra Tiger Woods). De to viktigste seniortourene er:
Dametourer
Profesjonell damegolf organiseres også av selvstendige regionale tourer. De beste damegolferne tjener flere millioner kroner hvert år, og overgåes sannsynligvis i inntekt kun av de beste kvinnelige tennisspillerne. Blant tourene for damer er:
En seniortour for damer, Women's Senior Golf Tour, ble grunnlagt i 2001.
Halme
Halme er en slekt av biller som tilhører den artsrike underfamilien Cerambycinae i familien trebukker (Cerambycidae).
Levevis
Larvene lever i død ved.
Utbredelse
Slekten er vidt utbredt i Sørøst-Asia.
Uttorgflesa fyr
Uttorgflesa fyr lå på holmen Uttorgflesa sørvest for øygruppa Uttorgværet i Brønnøy kommune i Nordland. Fyret ble opprettet i 1910 og nedlagt og erstattet med ei fyrlykt i 1955.
Iure uxoris
Jure uxoris eller iure uxoris, er latin for gjennom hustrunes rett - en manns regjering gjennom hustruns arverett.
Jure uxoris er et rettsbegrep angående regenter som hadde særlig virkningstid i middelalderen. Uttrykket benyttes vanligvis når en kvinne har arvet en adelstittel og forlening eller et rike, og hun lar sin make bli medregent, i praksis ikke sjelden i hennes sted. Maken tituleres da konge i tilfelle hustruen er dronning.
Jure uxoris benyttes også som prinsipp for at maken arver hustrunes besittelse ved hennes bortgang, selv om hun ikke hadde rukket å ta det i besittelse som regent. Til og med ved skilsmisse kan det være at maken har beholdt tittelen og territoriet mens hustruen har tapt den, slik som i 1170 med kong Stefan av Blois' datter hertuginnen Marie av Boulogne (1136-1182), som var gift med Mathieu d'Alsace (1137-1173). Hun var hertuginne suo jure (gjennom egen rett) fra 1159 og giftet seg i 1160, men tapte sin tittel til eksmaken.
Derimot gjelder ikke jure uxoris i samband med en ikke-regjerende make til en dronning eller annen kvinnelig regent.
Avisåret 1922
Avisåret 1922 er en oversikt over etableringer, nedleggelser, hendelser, prisvinnere og personer med tilknytning til aviser i 1922.
Liste over byer i Massachusetts
Liste over byer i Massachusetts er en oversikt over de byene i den amerikanske delstaten Massachusetts som har over 20 000 innbyggere per 2013.
Folketallet fra 2010 er basert på en folketelling, og tallene fra 2013 er estimater basert på denne folketellingen.
Sist oppdatert i august 2014
Ernst Fraenkel (politolog)
Ernst Fraenkel (født 26. desember 1898 i Köln, død 28. mars 1975 i Berlin) var en tysk statsviter og jurist, og en av grunnleggerne av tysk statsvitenskap etter andre verdenskrig. Under Weimarrepublikken var han medlem av Sozialdemokratische Partei Deutschlands, og var en av få jurister som hadde sosialdemokratiske meninger. I 1939 emigrerte han til USA hvor han utviklet en respekt for USAs politikk, spesielt landets pluralisme og dets implementasjon av maktfordelingsprinsippet.
Chambers County (Texas)
Chambers Countys totale areal er 2,258 km² hvorav 706 km² er vann. I 2010 hadde fylket 35,096 innbyggere og administrasjonssenteret ligger i byen Anahuac. Fylket ble opprettet i 1858 og har fått navn etter advokat Thomas Jefferson Chambers.
Simon Wright Hofgaard
Simon Wright Hofgaard (født 7. juni 1843 i Son, død 1. april 1908) var en norsk skolemann og lærebokforfatter. Han var lærer ved Aars og Voss' skole i Kristiania, og skrev en rekke lærebøker i norsk, tysk, norrønt og latin. I samarbeid med Jacob Jonathan Aars og Moltke Moe la han i 1898 også frem et omstridt rettskrivningforslag. Dette forslaget var en forløper for den senere rettskrivningsreformen av 1907.
Aa kirke
Aa kirke er trolig Bornholms eldste kirke, fra omkring 1100, og den ligger i Aakirkeby som har sitt navn etter kirken. Aa kirke er sognekirke i Aaker sogn.
Simon Wright Hofgaard
Han var gift med sin kusine Ida Mathilde Aars, søster til skolegrunnleggeren Jacob Jonathan Aars. Simon og Idas datter Kathrine Hofgaard ble gift med høyesterettsadvokat og statsminister Otto B. Halvorsen.
Aa kirke
Historie
Aa kirke har fått sitt navn fra de to vannløp, Læsåen og Grødby å, som omkranser den. Kirken var i middelalderen viet til St. Johannes (Døperen) og het derfor St. Hans kirke. En forgylt tregifur som forestilte St. Johannes sto fremme i kirken inntil 1706 hvor en nidkjær prest fikk den begravet på kirkegården, fordi noen katolske krigsfanger under den store nordiske krig påkalte helgenen.
I det store tårnet ble kirketienden oppbevart inntil denne funksjonen ble overført til den store magasinbygningen på Hammershus.
Som Bornholms hovedkirke, ble den plassert langt inne i landet hvor veiene krysses, og hvor landstinget møttes, ikke så langt fra kongens Lilleborg. I Aa kirke møttes geistligheten til det årlige landsmøte langt inn på 1700-tallet.
Kirkens ytre gir assosiasjoner til Skt. Nikolai kirke i Simrishamn.
Inventar
Altertavle og prekestol er utført på begynnelsen av 1600-tallet av billedhuggeren Jacob Kremberg. Altertavlen bærer årstallet 1600. Storstykket deles opp av fem søyler i fire arkadefelter. I de to brede midtfeltene står nattverdordene på dansk, ytterfeltene har latinske tekster fra Johannes evangelium. Det øverste midtfeltet på tavlen viser Jesu dåp omgitt av to medaljonger med Lund domkapitels våpen.
Prekestolen bærer våpen for dronning Anna Kathrine som døde i 1612.
Døpefonten er en gotlandsk font i sandsten fremstilt av Sighraf. Den er den eneste kjente av denne typen som har runeinnskrift.
Glamox Luxo
Glamox Luxo ASA, tidligere Jac. Jacobsen A/S og Luxo ASA, er et norsk industrikonsern grunnlagt av Jacob Jacobsen i 1934. Det var originalt et salgsfirma for tekstilmaskiner, men begynte i 1938 med produksjon av arbeidslamper under merket Luxo. Luxo er siden blitt en verdenskjent merkevare, med en stor eksportandel og en omsetning på ca. 500 mill. kr (2004). Luxos mest kjente produkt er arkitekt lampen L-1. Luxo ble en del av Glamox-konsernet i 2009 og endret navn til Glamox Luxo.
Sinterklaas
Sinterklaas er den nederlandske versjonen av Sankt Nikolas (Sint-Nicolaas på nederlandsk) som feires 5.–6. desember. Den hellige Nikolas var biskop i Myra i Lilleasia og døde midt på 300-tallet. Ifølge legendene hjalp han bl.a. fattigfolk med gaver, noe som ligger bak tradisjonen om Nikolas som julenissen med gaver. Sinterklaas har gitt navn til den amerikanske julenissen Santa Claus via de nederlandske immigrantene i USA på 1600- og 1700-tallet.
Dagene for feiringen av Sinterklaas faller tidsmessig alltid i adventstiden. Selv om dette kirkehistorisk ikke er på grunn av en tilknytning til adventstiden, men rett og slett fordi den hellige Nikolas skal ha dødd den 6. desember, oppleves den festlighetene nok som en førjulsskikk som er med på å berede grunnen for julefeiringen.
Nyingma
Nyingma (THL og tibetansk pinyin; tibetansk: རྙིང་མ་; wylie: rnying ma; Lhasadialekt: [ɲiŋma]; tradisjonell kinesisk: 寧瑪派 og 紅教; forenklet kinesisk: 宁玛派 og 红教, pinyin: níngmǎpài og hóngjiào) eller ngangyur (tibetansk: སྔ་འགྱུར་རྙིང་མ།; wylie: snga 'gyur rnying ma; Lhasadialekt: [ŋaɲɟu]) er den eldste av de fire retninger innenfor tibetansk buddhisme. Tilhengere av denne retningen kalles nyingmapa.
Nyingma betyr «den gamle» og ngangyur betyr «den gamle skole» eller «skolen av de gamle oversettelser». Skolen er grunnlagt på de første oversettelser av buddhistiske skrifter fra sanskrit til gammeltibetansk fra det 8. århundre frem til tidlig i det 11. århundre. Det tibetanske alfabetet og tibetansk grammatikk ble skapt for dette formålet.
Sinterklaas
Feiring av «Sinterklaas»
Nilsmesse (6. desember) markeres i de fleste katolske land. I Nederland, Belgia, deler av Tyskland, Luxembourg og Frankrike, og i landenes tidligere utenlandske besittelser, feires imidlertid Sinterklaas som festdag for både troende og ikke-troende, gamle og unge. Der er 5. desember den viktigste dagen når det gjelder gaver etter fødselsdager. Det trer til dels i stedet for den gavedagen som i en del andre land er knyttet til julefeiringa.
Nyingma
I det 11. århundre oppstod skolene kagyu og sakya, og i begynnelsen av det 15. århundre oppstod skolen gelug eller «gulhattene». Disse tre skolene er samlet kjent som «de nye tradisjonene» (sarma), fordi de foretok deres egne (og nye) oversettelser av enkelte av tantratekstene til klassisk tibetansk.
Sinterklaas
Feiring av «Sinterklaas»
Hvert år feires Sinterklaas offisielle ankomst i Nederland i forskjellige byer. I 2005 fant dette sted i Sneek i Friesland (Nederland) 12. november. Dit kom han på tradisjonelt vis med dampbåt «fra Spania». Siden 1985 er dette stort sett «Pakjesboot 12» (Pakkebåt 12), som til daglig er dampskipet «Hydrograaf». Hans ankomst overføres på fjernsyn, Trafikken stopper opp, forretningene stenger tidligere enn vanlig og folk samler seg langs gatene for å hilse ham velkommen. Sinterklaas er kledt i biskopsdrakt, bærer mitra og stav, og i Amsterdam rir han med hesten sin til det kongelige slottet der barna venter på ham. Medhjelperen, som feilaktig blir antatt å være negerslave, men som i stedet er sort av sot etter å ha klatret opp og ned skorsteinspiper, Zwarte Piet («Svartepetter»), kaster godteri og peppernøtter til «alle snille barn» i folkemengden, mens man tidligere truet «slemme» barn med at de ble tatt med tilbake til Spania i sekken.
Nyingma
Mellom år 775 og 799 ble Samye bygd i det som i dag er prefekturet Shannan. Samye var Tibets første buddhistiske kloster (gompa). Det ble innviet i året 814 av den tibetanske kongen Trisong Detsen (ཁྲི་སྲོང་ལྡེ་བཙན, 742–797), den indiske munken Śāntarakṣita (शान्तरक्षित, 725–788) og den tantriske mesteren Padmasambhāva (पद्मसम्भाव). De syv første tibetanske buddhistiske munker ble viet som munker i Samye. Klosteret var sentrum for et omfattende oversettelsesarbeide av indiske sūtraer og tantraer som var kjent i India på denne tiden, og som senere ble innlemmet i den tibetanske buddhistiske kanon. Nyingma har imidlertid sin egen tekstsamling – Nyingma Gyübum, bestående av tekster som for det meste er utelatt fra Kangyur og Tengyur.
Sinterklaas
Feiring av «Sinterklaas»
En uke eller to før sinterklaaskvelden kommer, er det på skoler og i familier ikke uvanlig at man skriver alle klassens / familiens navn på lapper, og trekker den man skal gi en gave («surprise») til. På skolen fastlegges ofte et visst maksimumsbeløp som gavens verdi må være under. På fantasifullt vis skal gaven pakkes inn til det ugjenkjennelige – derav navnet «surprise» – og utførlig beskrives i et dikt, som helst ikke skal røpe giveren. Innpakningen kan gjøres på mange måter. Gavene kan være pakket i vannfylte ballonger eller gjemt i store esker fylt med isoporchips eller andre merkelige varianter. Diktet skal gjerne være skrevet på rim, og en vanlig begynnelse kan for eksempel være: eller på norsk:
Nyingma
Et særpreg med nyingma er terma eller «skjulte skatter». Dette er tekster som angivelig skal ha blitt gjemt bort for å beskyttes og bevares for senere tider. Den mest avanserte av denne esoteriske lære er dzogchen eller atiyoga. Nyingma inkorporerer også diverse lokale religioner og guder, og elementer av lokal sjamanisme (som har likhetspunkter med bøn). Nyingma omfatter flere distinkte overdragelseslinjer som alle sporer sin opprinnelse tilbake til Padmasambhāva. I Tibet finnes blant annet kathog, dzongar, byangter, dodrubchen, palyul og mindrolling. I Bhutan finnes en overdragelseslinje som stammer fra Pema Lingpa (པདྨ་གླིང་པ་, 1415–1521). Opprinnelig ble nyingma overlevert muntlig blant løse nettverk av legmenn. Klostre med munker og nonner, og en praksis med reinkarnerte åndelige lærere kom senere.
Sinterklaas
Feiring av «Sinterklaas»
Dagen før Sankt Nikolas-dagen (Nilsmesse 6. desember), altså på Nilsmesseaften 5. desember, kommer Sinterklaas med gaver, først og fremst til barna, men også ofte til de voksne – avhengig av familietradisjoner. Om kvelden 4. desember, eller i perioden etter at Sinterklaas har ankommet Nederland, er det ikke uvanlig at man setter frem en sko, av og til med en gulrot eller noe annet godt til Sinterklaas' hest i, som han så putter smågaver i (noe lignende julestrømpe, eller adventsperioden, i Norge).
Nyingma
I moderne tid har nyingma vært sentrert i den historiske regionen Kham i det østlige Tibet (som i dag delvis tilhører Folkerepublikken Kina), og har vært assosiert med den økumeniske bevegelsen Rimé (རིས་མེད་).
Mytologi
Nyingma betrakter seg selv som en overdragelseslinje som ble opprettet av Samantabhadra (ཀུན་ཏུ་བཟང་པོ, Güntu Sangpo). Skolen betrakter også Samantabhadra som den «primordiale buddha» (Adi Buddha), og som legemeliggjørelsen av dharmakāya, «sannhetens kropp» hos alle buddhaer. Nyingma anser også Vajradhāra (en emanasjon av Samantabhadra) og andre buddhaer som forkynnere av mange av deres læresetninger. Samantabhadras visdom og medlidenhet utstråler spontant myriader av lærdommer, som alle er tilpasset evnene til forskjellige vesener. Han gir dem også «kunnskapsholdere» (vidyadharas), og den fremste av disse er Dorjé Chörap. Han gir den videre til vajrasattva og dakini Légi Wangmoché, som i sin tur utbrer dem blant menneskelige siddhaer.
Sinterklaas
Se også
Sinterklaas Saint-Nicolas (fête) srn:Sinterklaas
Nyingma
Mytologi
The first human teacher of the tradition was said to be Garab Dorje (b. 55 c.e.), who had visions of Vajrasattva. Padmasambhava is the most famous and revered figure of the early human teachers and there are many legends about him, making it difficult to separate history from myth. Other early teachers include Vimalamitra, Jambel Shé Nyen, Sri Simha, and Jñanasutra. Most of these figures are associated with the Indian region of Oddiyana.
Terma og Tertön
Terma, eller "skjulte skatter" er en slags spesialitet i tibetansk buddhisme. Padmasambhava og hans nærmeste disipler, deriblant prinsess Yeshe Tsogyal, næreste dissipelen hans, skjulte tusenvis av tekster, ritualgjenstander og relikvier overalt i Tibet og omkringliggende land, for å bevare buddhismen i fremtiden. Padmasambhava forutså at den fremtidige tibetanske kongen Langdarma (regjeringstid 836-842) ville forsøke å utrydde buddhismen i Tibet fullstendig. Ved å skjule religiøse "skatter" forhindret Padmasambhava utryddelsen av buddhismen i Tibet, og på denne måten oppstodd blant annet to forskjellige slags tantriske overdragelser, hovedsakelig i Nyingma-tradisjonen. Den såkalte lange muntlige overdragelse fra mester til elev og den korte overdragelsen gjennom Terma. Terma ble i senere århundrer oppdaget av mestrene (Tertön) som hadde spesielle evner for å gjøre dette. Disse mestrene var ofte inkarnarnasjoner av Padmasambhavas 25 viktigste elever. Dermed oppstod over århundrene et variert system av overdragelseslinjer og læren i Nyingma-tradisjonen ble bestandig supplerert med aktuelle terma-overdragelser, som passet for sin tid.
Lærde personer
I Nyingma-tradisjonen fantes mange store lærde personer. Den viktigste blant dem var Longchen Rabjam (1308–1363). Han var en stor forfatter og organiserte alle oppdagede terma i samlingen kalt "De hundre tusen Nyingma-tantra" (tib. Nyingma Gyud Bum). De viktigste verkene hans er «de syv skattkamrene» (Dzö dun), "Tre sykler om avslapning" (Ngalso Korsum),"Tre sykler om naturlige frelse" (Rangdröl Korsum) og "Tre indre essenser" (Yangtig Namsum). Longchenpa systematiserte Dzogchen-overdragelsen, som opprinnelig stammet fra Garab Dorje, og etter Longchenpa er den kjent som "Hjerteessensen av den vide dimensjonen" (Longchen Nyingthik).
Nyingmas overhode
Historisk sett har det aldri eksistert noe overhode for Nyingma-tradisjonen. Nyingma-tradisjonen har vært altfor heterogen til at man har kunnet kåre et felles administrativt organ. Denne omstendigheten førte til at Nyingma nesten ikke var innblandet i politiske strider i Tibet. Innføringen av overhoder i de forskjellige store tradisjonene fikk betydning under etablering av den tibetanske regjeringen i eksil etter at Kina okkuperte Tibet. Hver store buddhistiske tradisjon Tibets er representert i denne regjeringen. Nyingma-overhodet er dermed ikke den slags høyeste lama som bærer alle viktige overdragelser i tradisjonen, men en politisk embete i eksilregjeringen. Dudjom Rinpoche, en svært viktig Nyingma-Mester tok over embetet fordi Dalai Lama ønsket at han skulle være det første overhodet. Etterfulgeren etter Dudjom Rinpoches død var Dilgo Khyentse Rinpoche. Dilgo Khyentse døde i 1992 og Penor Rinpoche, linjeholderen av Palyul-tradisjonen, har blitt valgt av alle linjeholdere i Nyingma til a bli den neste i rekken. Etter forslag fra Penor Rinpoche ble Mindroling Rinpoche for noen år siden valgt som overhode. Taklung Tsetrul Rinpoche, linjeholderen av Byangter-tradisjonen ble valgt i mars 2012 til det nåværende overhode i nyingma-tradisjonen.
Rime-bevegelsen
I det 19.århundre ble Rime-bevegelsen stiftet. Det er en økumenisk bevegelse grunnlagt av Sakya-lamaen Jamyang Khyentse Wangpo, Kagyu-mesteren Jamgön Kongtrul Lodrö Thaye og Nyingma-mesteren Orgyen Chokyur Lingpa. Rime bevegelsen skulle samle alle sjeldne overdragelser fra Tibet og forhindre sektereriske splittelser. Bevegelsen samlet blant annet alle Terma-overdragelsene i samlingen kalt "Rinchen Terdzö", fordi alle tre lamaer selv var Tertöner.
Utbredelse
Nyingma-tradisjoner spredte seg historisk i Tibet, Bhutan, Nepal og Sikkim i India. Disse landene har svært stor betydning i tradisjonen på grunn av terma-funnsteder. I dag finnes det Nyingma-menigheter over hele verden.
Johan Galtung
Galtung ble tildelt Right Livelihood Award i 1987 og har fått en rekke andre priser og utmerkelser. Siden 1993 har han vært Distinguished Professor of Peace Studies ved University of Hawaii. Han er bosatt i Kuala Lumpur i Malaysia, der han er Tun Mahathir-professor i global fred ved International Islamic University Malaysia.
Galtung har arbeidet innenfor flere fag: realfag og sosiologi i 1950-årene, statsvitenskap i 1960-årene, økonomi og historie i 1970-årene, makrohistorie, antropologi og teologi i 1980-årene. Han har utviklet flere teorier med stor innflytelse, som distinksjonen mellom negativ og positiv fred, strukturell vold, teorier om konflikt og konfliktløsning, samt teorien om imperialismens mekanismer (A Structural Theory of Imperialism). Han er opphavsmannen til begrepet fredsbygging (Peacebuilding). Galtung er også kjent for sin beskrivelse av USA som samtidig en republikk og et imperium, og sin spådom om at «USA-imperiet» ville gå under rundt 2020.
Virke
Etter å ha avlagt cand.real.-graden i matematikk (1956) og magistergraden i sosiologi året etter, ved Universitetet i Oslo, ble Galtung utnevnt til universitetslektor (instructor) i sosiologi ved Columbia University. I 1959 dro han tilbake til Oslo, der han grunnla Institutt for fredsforskning (PRIO), det første av sitt slag i Europa, sammen med flere andre samfunnsforskere. Han var forskningsleder og senere direktør for PRIO frem til 1969. Han tok initiativ til etableringen av Journal of Peace Research i 1964. Galtung ble professor i konflikt- og fredsforskning ved Universitetet i Oslo i 1969, og innehadde denne lærestolen til 1977.
Johan Galtung regnes ofte som grunnlegger av freds- og konfliktforskningen, og han har bidratt til en rekke områder av sosiologien. Han har bidratt til over tusen artikler og mer enn hundre bøker. Fredsforskeren Kenneth Boulding har skrevet at Galtungs «virksomhet er så stor og så variert at det er vanskelig å tro at det kommer fra ett menneske». På 1950-tallet samarbeidet Galtung med filosofen Arne Næss. Artikkelen «The Structure of Foreign News», fra 1965 og skrevet sammen med Mari Holmboe Ruge, er en av hans ofte siterte arbeider.
Galtung er direktør for det internasjonale Transcend-nettverket for fred og utvikling, som han grunnla i 1993, og grunnlegger av Transcend-metoden. I 1987 ble han tildelt Right Livelihood Award. Han har virket som megler i blant annet Sri Lanka, Afghanistan, Nord-Kaukasus og Ecuador. I 2000 skrev han selvbiografien Johan uten land og mottok samme året Brageprisen i faglitteratur. Han er medlem av Det Norske Videnskaps-Akademi, og mottok den første av i alt ni æresdoktorgrader i 1975.
Galtung ble, sammen med (hovedsakelig) en rekke tidligere utenriksministre fra ulike land, invitert til konferansen «Conference of Foreign Ministers 1991-2001» i det tsjekkiske utenriksdepartementet 28. mai 2001. Konferansen markerte tiårsdagen for Sovjetunionens sammenbrudd. I ettertid viste det seg ikke å være noen tidligere utenriksministre tilstede, noe som falt Galtung tungt for brystet.
Arbeid
Galtung hevder i sitt teoretiske arbeid at konflikt kan oppstå på fire måter: innen en person eller mellom personer; mellom etniske grupper, kjønn, generasjoner eller klasser; mellom stater; og mellom sivilisasjoner eller flerstatlige regioner, slik som den kalde krigen.
Galtung beskrev fenomenet og introduserte begrepet fredsbygging (peacebuilding). Med dette søkte han å bidra til å fremme «fredsbyggende strukturer» som tok for seg røttene til konflikt, og som innebar «kapasitetsbygging» på lokalt nivå for å håndtere fred.
Galtung er særlig kjent for sitt arbeid med konseptet strukturell vold og distinksjonen mellom negativ og positiv fred.
Galtungs syn på USA som republikk og imperium
Galtung beskriver USA som samtidig både en republikk og et imperium, et skille han ser som sentralt. USA er på den ene siden elsket for sine republikanske kvaliteter, men samtidig hatet av sine fiender i utlandet for det som oppfattes som landets militære aggresjon.
Blant de republikanske kvalitetene nevner Galtung «arbeidsmoral og dynamikk, produktivitet og kreativitet, frihetsideen, og en pionérånd», mens de imperiale egenskapene bl.a. er «aggressivitet, arroganse og vold, hykleri og selvrettferdighet, og kunnskapsløshet om andre kulturer og ekstrem materialisme».
I 1973 kritiserte Galtung USAs og vestens «strukturelle fascisme», som han brukte om landenes bruk av krigføring for å sikre råvare- og markedstilganger. Han uttalte at «such an economic system is called capitalism, and when it’s spread in this way to other countries it’s called imperialism».
Ifølge Galtung skaper «USA-imperiet» (som Galtung ser som den ene siden ved USA) «unbearable suffering and resentment». Galtung mener at «USA-imperiets» fall ikke vil bety «USA-republikkens» fall, men en frigjøring som kan lede til «a blossoming of the US Republic». Galtung har spådd at «USA-imperiet» (men altså ikke USA som land) vil gå under rundt 2020.
Galtung har uttalt til Democracy Now at han elsker den amerikanske republikken, men hater det amerikanske imperiet.
Galtung har hevdet at USA bestemmer norsk utenrikspolitikk og at Norge kan betraktes som okkupert av USA på dette feltet.
Avisåret 2011
Avisåret 2011 er en oversikt over etableringer, nedleggelser, hendelser, prisvinnere og personer med tilknytning til aviser i 2011.
Johan Galtung
Galtung i samfunnsdebatt
Galtung er kjent som en frittalende samfunnsdebattant på den politiske venstresiden, og har ofte inntatt markante ståsteder som gjentatte ganger har blitt møtt med kritikk. Spesielt hans kritiske uttalelser om USA og Israel har vært omstridt i noen miljøer, og hans vurderinger av Sovjetunionen og venstreorienterte land som Cuba og (senere) Venezuela har møtt en del motstand.
Galtung har gjennom sin karriere argumentert for at det er likheter mellom USA og Sovjetunionen. Han har senere også sammenliknet EU med Sovjetunionen. I 2010 utga han samtaleboken Hva var det du prøvde å få til sammen med Arne Treholt, hvor han uttalte at «det skulle vært tusener av slike T-T, Titov-Treholt dialog-par».
I 2010 kritiserte han utdelingen av Nobels fredspris til den kinesiske menneskerettighetsaktivisten Liu Xiaobo for å være en støtteerklæring til en «amerikanisering» av Kina, og for ikke å ha noe med fred å gjøre. Professor i statsvitenskap Bernt Hagtvet kritiserte i den forbindelse Galtung for «å løpe diktaturets ærend».
I september 2011 holdt han foredraget «Ti teser om 22. juli» på Blindern, som sammen med en påfølgende kommentar førte til omfattende kritikk av Galtungs positive lesning av Sions vises protokoller og andre konspirasjonsteorier. I kommentaren skrev Galtung: «Jeg lurer på hvor mange som har så sikre meninger om Sions Vises Protokoller som har lest dem? Det er umulig å gjøre det i dag uten å tenke på Goldman Sachs.» Professor i historie ved Universitetet i Bergen Christhard Hoffmann uttalte at det «ikke var tvil» om at Galtung «sprer antisemittiske påstander», hvilket Galtung avviste som «vås og vrøvl». Human-Etisk Forbund og Miljøpartiet De Grønne, som begge har tildelt Galtung utmerkelser, tok avstand fra Galtungs uttalelser. Saken vakte internasjonal oppmerksomhet  etter at Galtung utdypet sitt syn på de aktuelle spørsmål i et intervju med Haaretz. Redaktør i Transcend, Antonio C. S. Rosa, publiserte korrespondansen mellom Haaretz og Galtung og anklaget avisen for å ha fremstilt Galtungs svar på en feilaktig måte. Rhodes-stipendiaten og professoren Richard Rubenstein forsvarte Galtungs uttalelser som et forsøk på å bryte ned akademiske tabuer, men karakteriserte samtidig formuleringene som lite fintfølende.
Familie
Johan Galtung var først gift med Ingrid Eide (tidligere Galtung), og senere med Fumiko Nishimura. Juristen og billedkunstneren Andreas Galtung er sønn av Galtung og Ingrid Eide og i 2004 gav far og sønn sammen ut barneboken En flyveappelsin forteller.
Spådommer
Johan Galtung har flere ganger kommet med spådommer om samfunn og samfunnsendringer. I 1980 spådde han, ifølge egne utsagn, at Berlinmuren ville falle innen 10 år, den falt i 1989.
Om Jugoslavia før folkemordet: «Men jeg tror at blodtørsten nærmer seg slutten. I Jugoslavia tror jeg løsningen ligger i å sende inn fredsbevarende FN-tropper, som må bli i en del år.»
Priser og utmerkelser
Æresdoktorgrader og æresprofessorater
Medlemskap
Hethum I
Hethum I. (eller Haiton, Heythum eller Het'um; død ca 1271) var fra 1226 til 1269 ved ekteskap konge i Kongeriket Lillearmenia.
Liv og virke
Hethum var sønn av Konstantin av Lambron. Konstantin førte etter kong Leo Is død regentskapet for rubenidenes hus for den mindreårige dronning Isabel. Hun giftet seg i 1222 med Philipp av Antiokia, men han gjorde seg upopulær i landet, ble fengslet av Konstantin og de armenske baroner, og til slutt forgiftet i 1226.
Samme år giftet Konstantin den unge Isabel mot hennes vilje med Hethum, som dermed vant kongekronen for sin slekt. Han grunnla hethumidenes dynasti.
Hethums bror Sempad reiste på oppdrag av kongen 1247/51 til mongolenes hoff i Karakorum, møtte Güyük Khan, og anerkjente mongolene som sine herskere, og dette sikret hans hongedømmes politiske liv.
Fredrik Nilsen (skytter)
Fredrik Nilsen (født 9. august 1899, død 1968) fra Vestre Toten ble skytterkonge på Landsskytterstevnet i Hammerfest i 1935.
Herbert Schimetschek
Herbert Schimetschek (født 5. januar 1938 i Wien) er en østerriksk økonom. Han var sentralbanksjef for Oesterreichische Nationalbank (OeNB) fra september september 2003 til september 2008. Med seg hadde han Manfred Frey som visepresident.
Før Schimetschek ble president i OeNB har han bl.a. vært styreleder i flere tyske forsikringsselskap, president i det Europeiske Forsikringsforbundet, samt visepresident i OeNB (1998–2003).
Hethum I
Liv og virke
Med Hetum begynte den lillearmenske kulturs siste blomstringstid, rundt sentrene Sis og Hromkla, som for en tid var sete for Katholikatet Kilikia.
Mot slutten av 1269 fratrådte han tronen til fordel for sin eldste sønn Leon og treakk seg tilbake som munk til et kloster, og døde der rundt år 1271.
Manuel Orantes
Manuel Orantes (født 6. februar 1949 i Granada) er en tidligere profesjonell spansk tennisspiller.
Orantes var en av verdens beste tennisspillere på 1970-tallet, som best var han nummer to på rankingen (1973) over verdens beste mannlige singlespillere. I løpet av sin tenniskarriere vant han 33 single- og 22 doubleturneringer av sine totalt 78 single- og 42 doublefinaler. Han vant kun en Grand Slam-tittel.
Sin første internasjonale singletittel vant Orantes som junior i 1966 (Orange Bowl) og året etter, i 1967 vant han juniorsingleturneringen i Wimbledon.
I 1974 spilte han sin første Grand Slam-finale, han møtte Björn Borg på Roland Garros i French Open som også var sin første Grand Slam-finale. Orantes var klart best i de to første settene og ledde med 2-0 og så ut til å vinne finalen. Men Borg snudde kampen og vant de tre påfølgende settene og vant sin første Grand Slam-finale med 2–6, 6–7, 6–0, 6–1, 6–1. I 1975 var Orantes på nytt i en Grand Slam-finale, denne gangen i US Open. Finalemotstander var amerikaneren og verdenseneren Jimmy Connors. Orantes beseiret Connors i tre strake sett, 6-4, 6-3, 6-3 og vant sin første og eneste Grand Slam-tittel.
Orantes spilte også på Spanias Davis Cup-lag, han spilte 87 Davis Cup-kamper hvorav han vant 60.
Alstenfjorden
Alstenfjorden er en fjord i Alstahaug, Herøy og Dønna kommuner i Nordland. Fjorden strekker seg på nordsiden av øya Alsta 11 kilometer nordøstover til Ulvangen, som fortsetter nordover, og Sandnessjøen som ligger på sørsiden av fjorden. Fjellene Sju søstre ligger også på sørsiden av fjorden.
Fjorden starter ved Svinøya nordøst for Alterfjorden og Alstahaugfjorden. I vest grenser fjorden til Nord-Herøy og på nordsiden ligger øyene Hjartøya, Tranøya, Ormsøya, Kosøya, Æsøya og Lauvøya.
Fv143 går langs deler av sørsiden av fjorden.
Jefferson County (Texas)
Jefferson Countys totale areal er 2 878 km² hvorav 538 km² er vann. I 2000 hadde fylket 252 051 innbyggere og administrasjonssenteret ligger i byen Beaumont. Det har fått sitt navn etter president Thomas Jefferson.
The E.N.D.
The E.N.D. er det femte studioalbumet til den amerikanske gruppa Black Eyed Peas. Det ble gitt ut 9. juni 2009. Albumet kan ut ifra priser og antall ganger lyttet til kalles for Black Eyed Peas mest suksessfulle album til nå. Titelnavnet på albumet The E.N.D. står for The Energi Never Dies, som på norsk betyr «energien dør aldri».
Sporliste
CD 1
Gesine Schwan
Gesine Marianne Schwan (født 22. mai 1943 i Berlin) er en tysk statsviter og medlem av Sozialdemokratische Partei Deutschlands. I 2004 og 2009 var hun kandidat til embedet som Forbundspresident, men tapte begge ganger i første valgomgang mot Horst Köhler. Gesine Schwan er president ved Humbold-Viadrina School of Governance ved Humboldt-Universität zu Berlin.
Østerrikes nasjonalbank
Østerrikes nasjonalbank (ty: Die Oesterreichische Nationalbank – OeNB) er sentralbanken i Østerrike.
Historie
Sentralbanken ble etablert 1. juli 1816, med enerett til utstedelse av sedler. I 1878 ble den omdannet til Oesterreichisch-ungarische Bank som følge av kompromisset med Ungarn. Denne banken ble igjen avløst av den østerrikske nasjonalbank i 1923. Bankens nåværende form er definert i en føderal lov om nasjonalbanken fra 1984.
Oppgaver
OeNBs hovedoppgaver er:
Siden Østerrike er medlem av EU, er også sentralbanken medlem av ESSB – Det europeiske systemet av sentralbanker og Eurosamarbeidet. På denne måten har banken innflytelse på pengepolitikken og den økonomiske politikken både i Østerrike og i EU.
Hovedmålsettingen i ESSB er å bevare prisstabilitet i EU-regionen. For tiden er dette inflasjonsmålet satt til 2%.
Sentralbankens ledelse
Styret (Governing Board) i OeNB består av sentralbanksjefen (Governor), en visesentralbanksjef og to medlemmer. Sentralbankens sentralbanksjef er per juni 2022 Robert Holzmann han overtok etter Ewald Nowotny 1. september 2019, og hans periode utløper i 2025. Visesentralbanksjef er Gottfried Haber.
Sentralbankens President og leder av General Council er Harald Mahrer, han overtok denne posisjonen i 2018.
Mord eller selvmord?
Mord eller selvmord? er et norsk kriminal-hørespill som gikk på NRK Radio i 1981. Hørespillet ble produsert av NRK Radioteateret med regi av Erik Lassen. Det ble oversatt fra John Dickson Carrs roman Dødstårnet (The Case of the Constant Suicides) fra 1941 (oversatt til norsk i 1972). I hørespillet dukker etterhvert Carrs hovedperson Dr. Gideon Fell opp.
Wonderful Copenhagen
«Wonderful Copenhagen» er en amerikansk sang med melodi og tekst av Frank Loesser. Etter sigende skrev Loesser sangen mens han oppholdt seg i Norge.
Konrad Jarausch
Konrad Hugo Jarausch (født 14. august 1941 i Magdeburg) er en tysk-amerikansk samtidshistoriker og en tidligere direktør ved Zentrums für Zeithistorische Forschung i Potsdam.
Wonderful Copenhagen
Den ble fremført av Danny Kaye, Joseph Walsh (som Joey Walsh), «sjømenn» og kor i filmen Hans Christian Andersen fra 1952.
Danny Kaye with Gordon Jenkins' Orchestra har spilt inn sangen på plate. Den ble utgitt av Decca Records med katalognummer 28379.
Hugo Winterhalter's Orchestra and Chorus. Innspilt i Manhattan Center, New York City, 26. november 1952. Den ble utgitt av RCA Victor Records med katalognummer 20-5125 (i USA) og av EMI på His Master's Voice-etiketten med katalognummer B 10438. I Norge ble den utgitt på His Master's Voice A.L 3300.
«Wonderful Copenhagen» er nå Københavns offisielle bysang.
Mot riving av Svartlamon
Mot riving av Svartlamon er en musikk-EP med Motorpsycho & Tre Små Kinesere i 1996.
Wonderful Copenhagen
G. Sig. har skrevet en islandsk tekst. Den islandske tittelen er «Á Lækjartorgi». Gestur þorgrímsson, Magnusar Peturssonar orkester spilte den inn i august 1954. Sangen ble utgitt på 78-platen Tonika P-107.
Norsk versjon
Det er også skrevet en norsk tekst. Den norske tittelen er identisk med originaltittelen.
Maurvangen
Maurvangen er en campingplass ved Øvre Sjodalsvatnet og kort avstand til Gjendesheim.
På plassen er det serviceanlegg med dusj, wc, sauna, vaskemaskin, tørketrommel, og tørkerom
Newton County (Texas)
Newton County er et fylke i den amerikanske delstaten Texas. Det ligger i den østlige delen av staten. Det grenser mot Sabine County i nord, Orange County i sør og mot Jasper County i vest. Det har også grense mot delstaten Louisiana i øst.
Newton Countys totale areal er 2 433 km² hvorav 18 km² er vann. I 2000 hadde fylket 15 072 innbyggere og administrasjonssenteret ligger i byen Newton. Fylket har fått sitt navn etter soldaten John Newton.